**Naslov:** HBOR – Povoljno financiranje ekološke poljoprivrede

Poštovani!

Prosljeđujemo Vam informacije o povoljnom kreditnom financiranju kojega nudi Hrvatska banka za obnovu i razvitak (HBOR) za ulaganja u poljoprivredu koja pridonose očuvanju bioraznolikosti i otpornosti na klimatske promjene. Konkretno, ako ste certificirani ekološki proizvođač ili korisnik IAKS mjera (posebno mjere 10 i 11) i želite investirati u aktivnosti širenja osnovne djelatnosti ili u druge povezane djelatnosti, imate priliku za povoljno kreditiranje korištenjem HBOR NCFF kredita uz kamatne stope od 1-2% a moguće i niže ako investirate u posebna područja ili koristite dodatne subvencije županije, grada ili općine.

Neki primjeri prihvatljivih ulaganja su:

* Prelazak na ekološku poljoprivredu na postojećim ili na zapuštenim poljoprivrednim površinama
* Pokretanje ili razvoj poljoprivredne proizvodnje koja doprinosi očuvanju vrijednih prirodnih staništa
* Pokretanje ili razvoj uzgoja kojim se doprinosi očuvanju ugroženih izvornih i zaštićenih pasmina domaćih životinja i biljnih sorti
* Razvoj poljošumarskih / permakulturnih proizvodnih sustava (uspostava i održavanje živica, sadnja drveća uz rubove obradivih površina, vjetrobrani, vodenih tijela za navodnjavanje...)
* Poljoprivredna proizvodnja kojom se doprinosi očuvanju tradicijskih poljoprivrednih krajobraza s većom bioraznolikošću

Iz brošure u privitku možete saznati više o uvjetima financiranja, kao i na stranici HBOR-a www.hbor.hr/ncff.

Ako želite brzo saznati više ili provjeriti prihvatljivost Vašega ulaganja, slobodno pišite na e-mail ncff@hbor.hr ili telefonski kontaktirajte stručnjake za procjenu prihvatljivosti, koji su Vam na raspolaganju za dodatna pitanja:

* Gojko Berlengi +385 91 3441 444
* Ognjen Škunca +385 91 5131 273
* Nataša Mihoci +385 99 2679 448

Nadamo se da ćete iskoristiti priliku za povoljno financiranje.

Srdačan pozdrav!